**REPUBLIKA SLOVENIJA, MINISTRSTVO ZA VZGOJO IN IZOBRAŽEVANJE**, Masarykova ulica 16, Ljubljana, ki ga zastopa dr. Darjo FELDA, minister,

matična številka: 2632608000,

davčna številka: 64524485,

transakcijski račun – podračun EZR: SI56 0110 0630 0109 972

(v nadaljevanju: ministrstvo)

in

**……………………………,** …………………….., …………………., ki jo/ga zastopa ………………**,** ravnatelj-ica/direktor-ica

matična številka: ……………..,

davčna številka: ……………..,

transakcijski račun: …………………

(v nadaljevanju: zavod)

dogovorita in skleneta naslednjo

**POGODBO ŠT.: C3350-24-\_\_\_\_\_**

**o (so)financiranju investicijsko vzdrževalnih del v letu 2024**

1. člen

Pogodbeni stranki sporazumno ugotavljata, da je ministrstvo na podlagi 3. odstavka 81. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21, 105/22 – ZZNŠPP, 141/22, 158/22 – ZDoh-2AA in 71/23; v nadaljevanju: ZOFVI), sklepa o pogojih in merilih za dodelitev sredstev investicijskega vzdrževanja objektov in opreme srednjih šol za leto 2024 (IVD SŠ 2024, v nadaljevanju: sklep IVD SŠ 2024) in poziva za predložitev vlog za pridobitev sredstev financiranja investicijsko vzdrževalnih del št. 4110-3/2024/2 z dne 19.1.2024, dne \_\_\_\_\_\_\_\_\_\_\_\_ sprejelo sklep št. \_\_\_\_\_\_o dodelitvi sredstev za financiranje investicijskega vzdrževanja objektov in opreme (v nadaljevanju: sklep o dodelitvi sredstev) za leto 2024, s katerim je zavodu na podlagi vnaprej določenih kriterijev, dodelilo pravico do porabe sredstev v višini \_\_\_\_\_\_\_\_\_\_\_\_\_\_ EUR, za potrebe izvedbe investicijsko vzdrževanih del.

1. člen

Pogodbeni stranki sta soglasni, da je predmet pogodbe (so)financiranje investicijsko vzdrževalnih del in sicer za ………………………………………………………………………… ……………………………………………………………………………………………………………v največ višini \_\_\_\_\_\_\_\_\_\_\_\_\_\_ EUR.

Sredstva so namenjena kritju stroškov investicijsko vzdrževalnih del v letu 2024 v skladu z vlogo, ki jo je zavod predložil po pozivu ministrstva št. \_\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_, in je kot priloga 1 sestavni del pogodbe.

/doda se v primeru, da ministrstvo zgolj sofinancira izvedbo investicijsko vzdrževalnih del/

Višina celotnih stroškov izvedbe investicijsko vzdrževalnih del, ki izhaja iz potrjene investicijske dokumentacije, je ocenjena na ……………. EUR z DDV.

Sredstva, ki jih zagotovi zavod za izvedbo investicijsko vzdrževalnih del, znašajo ………… EUR. Navedeni znesek sofinanciranja zavoda je lahko tudi nižji, v primeru, da je končna vrednost stroškov izvedbe investicijsko vzdrževalnih del nižja od ocenjene vrednosti, pod pogojem, da se obseg del, predviden v vlogi zavoda, ne zmanjšuje.

1. člen

Zavod posreduje ministrstvu zahtevek za izplačilo po oddaji del v skladu s pravnimi predpisi s področja javnega naročanja in javnih financ, vendar najpozneje do **20.11.2024.**

Rok za nakazilo sredstev je največ 30 (trideset) dni od prejema pravilnega, popolnega in pravočasnega zahtevka za izplačilo. Pravilnost, popolnost in pravočasnost zahtevka za izplačilo potrdi skrbnik pogodbe ministrstva, ki opravi preverjanje pred izplačilom.

Zahtevku mora zavod predloži:

* naročilnico ali pogodbo (v .pdf obliki),
* račune izvajalcev s specifikacijo opravljenih del oz. situacije potrjene s strani odgovornega nadzornika (v .pdf obliki),
* evidenco zahtevkov in priloženih dokumentov za izvedena dela (v .xls obliki).

Skladno z Zakonom o opravljanju plačilnih storitev za proračunske uporabnike (Uradni list št. 77/16 in 47/19) mora zavod zahtevke iz tega člena pogodbe izstavljati izključno v elektronski obliki, preko spletne aplikacije Uprave Republike Slovenije za javna plačila.

Sredstva so zagotovljena v letu 2024 na proračunski postavki 231799 – Investicije in investicijsko vzdrževanje v srednjem šolstvu, projekt št. 3330-21-8270 – Investicijsko vzdrževanje srednjih šol 2022-2026, kontu 4323 Investicijski transferi javnim zavodom, skrbnica proračunske postavke je Mira Koren Mlačnik.

Zagotovljena sredstva so vezana na proračunske možnosti ministrstva. V primeru, da pride do sprememb v državnem proračunu ali finančnem načrtu ministrstva, ki neposredno vplivajo na predvidena sredstva, se sredstva ustrezno prilagodijo spremembam v državnem proračunu oziroma finančnemu načrtu ministrstva.

1. člen

Zavod se zavezuje, da bo:

* prejeta sredstva porabil izključno namensko in v skladu s Prilogo 1,
* sredstva za investicijsko vzdrževalna dela porabil strogo v skladu s predpisi na področju javnega naročanja,
* po opravljenih delih in nabavah ministrstvu predložil končni obračun porabe sredstev za stroške investicijsko vzdrževalnih del, za katere je porabil sredstva po tej pogodbi,
* hranil vso dokumentacijo v zvezi s postopki za oddajo javnih naročil in s porabo prejetih sredstev.

1. člen

Roki za izvedbo posameznih faz so naslednji:

* izvedba investicijsko vzdrževalnih del in zahtevek za izplačilo sredstev do 20.11.2024,
* končno poročilo do 23.12.2024.

Zavod do 31.7.2024 posreduje dokumentacijo, ki dokazuje izvedbo javnih naročil v skladu s pravnimi predpisi s področja javnega naročanja in sicer:

* sklep o pričetku postopka javnega naročanja,
* zapisnik o odpiranju ponudb,
* odločitev o oddaji javnega naročila.

Končni obračun porabe sredstev zavod predloži s podpisom skrbnika pogodbe na strani zavoda do 23.12.2024, skupaj z evidenco zahtevkov in priloženih dokumentov za izvedena dela. Poročilo vsebuje tudi končni obračun porabe sredstev in potrdila o plačilu izvajalcem del.

Končno poročilo je v skladu s 15. členom Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. [60/06](http://www.uradni-list.si/1/objava.jsp?sop=2006-01-2549), [54/10](http://www.uradni-list.si/1/objava.jsp?sop=2010-01-3041) in [27/16](http://www.uradni-list.si/1/objava.jsp?sop=2016-01-1079)) tudi poročilo o izvajanju.

/doda se v primeru, da ministrstvo zgolj sofinancira izvedbo investicijsko vzdrževalnih del/

Zavod mora v končnem poročilu izkazati izvedbo vseh investicijsko vzdrževalnih del, ki jih je ministrstvo s predmetno pogodbo sofinanciralo, s tem, da je točno opredeljen tudi delež sofinanciranja, skladno z 2. členom te pogodbe, še posebej če je več sofinancerjev.

1. člen

Zavod z vso odgovornostjo izjavlja, da financiranje del in nabav, ki so predmet te pogodbe, ni v celoti zagotovljeno iz drugih virov.

Zavod se zavezuje, da bo vodil računovodske evidence po virih financiranja in stroških, na podlagi katerih bo možna preveritev namenske porabe sredstev.

1. člen

Ministrstvo je dolžno kot neposredni uporabnik proračunskih sredstev kontrolirati porabo sredstev, izplačanih na podlagi te pogodbe. Ministrstvo lahko, za kontrolo porabe sredstev, kadarkoli zahteva od zavoda vpogled v poslovanje in dokumentacijo v zvezi z izpolnjevanjem te pogodbe in zavod je dolžan tej zahtevi ugoditi.

1. člen

Lažje kršitve določil te pogodbe so:

* prekoračitev pogodbenih rokov;
* nepopolna dokumentacija glede izvedbe javnih naročil
* nepopolni končni obračun porabe sredstev.

1. člen

Hujše kršitve določil te pogodbe so:

* poraba sredstev za drug namen, kot je bilo navedeno v prilogi 1 k pogodbi;
* poraba sredstev v nasprotju s predpisi na področju javnega naročanja;
* neresnično in zavajajoče navajanje podatkov o predvidenih ter izvedenih delih in nabavah.

1. člen

V primeru ugotovitev lažjih kršitev pogodbenih določil, ministrstvo zavodu določi dodaten rok za odpravo ugotovljenih kršitev. V kolikor se v dodatnem roku kršitve ne odpravijo, bo ministrstvo oblikovalo zahtevek za vrnitev nakazanih sredstev v višini nenamensko uporabljenih sredstev oz. vseh sredstev skupaj z zakonitimi zamudnimi obrestmi.

V primeru ugotovitev hujših kršitev pogodbenih določil, bo ministrstvo oblikovalo zahtevek za vrnitev nakazanih sredstev v višini nenamensko uporabljenih sredstev skupaj z zakonitimi zamudnimi obrestmi.

V primeru zahtevka za vrnitev nakazanih sredstev je zavod zavezan, da v 30-ih dneh od prejema zahtevka nakaže sredstva v zahtevani višini.

1. člen

Pogodbeni stranki se zavezujeta druga drugo sproti pisno obveščati o okoliščinah, ki bi lahko vplivale na izvajanje te pogodbe.

Pogodbeni stranki sta soglasni, da je ta pogodba vezana na proračunske zmogljivosti ministrstva. V primeru, da pride do spremembe v proračunu ali programu dela ministrstva, ki neposredno vpliva na to pogodbo, sta stranki soglasni, da pogodbo ustrezno spremenita.

Za vsako spremembo določil te pogodbe pogodbeni stranki skleneta dodatek k tej pogodbi.

1. člen

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

1. člen

Skrbnik/ca te pogodbe s strani ministrstva je …………….., namestnik skrbnika/ce je …………….

Skrbnik te pogodbe za zavod je ravnatelj-ica/direktor-ica zavoda.

1. člen

Vsa morebitna nesoglasja bosta pogodbeni stranki reševali sporazumno, v primeru da se ne moreta sporazumeti, je za reševanje sporov pristojno sodišče v Ljubljani.

1. člen

Pogodba je sestavljena v treh (3) istovetnih izvodih, od katerih prejme ministrstvo dva (2) izvoda, zavod pa en (1) izvod, veljati pa začne z dnem podpisa obeh pogodbenih strank.

Priloga 1: Vloga zavoda št. \_\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_

Priloga 2: Evidenca zahtevkov in priloženih dokumentov za izvedena dela

|  |  |
| --- | --- |
| ……………………….., | LJUBLJANA, |
| ……………………….  ………………………  ravnatelj-ica/direktor-ica | REPUBLIKA SLOVENIJA  MINISTRSTVO ZA VZGOJO IN IZOBRAŽEVANJE  dr. Darjo FELDA  MINISTER |